Document ID: /fineweb-2-swissfilter-quality_10-filterrobots/filtered/00105.jsonl.gz/0

Τασούλα Βερβενιώτη: Η γυναίκα της αντίστασης. Η είσοδος των γυναικών στην πολιτική
Regular price
$ 20.90 CHF
Sale
Η γενιά της Αντίστασης έζησε και έδρασε με την προσδοκία μιας μελλοντικής κοινωνικής ευτυχίας. Ανάμεσα στο προσωπικό και το πολιτικό, το ατομικό και το συλλογικό συμφέρον, έδωσε προτεραιότητα στο "γενικότερο καλό"...
...Η μαζικότερη και η δυναμικότερη εμφάνιση των γυναικών στην Αντίσταση γίνεται ακριβώς στην πιο αιματηρή φάση της Κατοχής. Είναι η περίοδος που οι οργανώσεις υιοθετούν ως μέσο πάλης κινητοποιήσεις και διαδηλώσεις που γίνονται αποκλειστικά από γυναίκες. Σε αυτή τη φάση σχηματίζονται οι διμοιρίες ανταρτισσών και οι γυναίκες αναλαμβάνουν επικίνδυνα ή "αντρικά" καθήκοντα.
Κουκκίδα, 2013
396σ.
21x14 εκ.
ISBN: 9789609410335
Έγραψαν:
Βιβλίο αναφοράς «Η γυναίκα της Αντίστασης», είναι η πρώτη και η μόνη έως σήμερα τεκμηριωμένη ιστορική μελέτη για τη θέση, τον ρόλο και τη δράση της γυναίκας στην ΕΑΜική Αντίσταση (1941-1944). Παρακολουθεί την Ελληνίδα από τα χρόνια του Μεσοπολέμου μέχρι και το τέλος του Β' Παγκοσμίου Πολέμου. Τη συναντά στην ύπαιθρο και την πόλη, παρατηρεί την αγρότισσα και τη νοικοκυρά, να μπαλώνει τις τρύπες του οικογενειακού εισοδήματος, αλλά και τις νέες κοπέλες να γίνονται κούκλες με μπούκλες περμανάντ μέχρι εν τέλει να φτάσουν με τα συσσίτια, τις παράνομες προκηρύξεις ή το όπλο στο χέρι να διεκδικήσουν πρωταγωνιστικό ρόλο στην πιο σκληρή περίοδο της σύγχρονης Ιστορίας μας. Πόλυ Κρημνιώτη, Η Αυγή